E dē les a comer en la otoñada, e enel inuierno vna vez cada dia quando fuere el Sol pueſto, o ante vn poco, porque ſi madrugaſſen conellos a caça non les faziendo eſto ſerian fla cos e triſtes, e non caçarian bien, e den les a comer a eſta ſazon migar en caldo de oueja, o de hueſſos della, e den gelo tibio, ca ſi caliente fueſſe fazer les ya camiar, e lo mejor que pueden dar a comer a los canes viejos quando ſon canſados e triſtes que non pueden caçar, es que les den hueſſos o migas, ca eſto les fara mejorar.